open-index/open-wikipedia-markdown huggingface dataset:
Senarai negara mengikut KDNK (ukuran dasar)

Rencana ini menyenaraikan **[[Senarai negara|semua negara di dunia]] yang disusun mengikut [[keluaran dalam negara kasar]] (KDNK)**, iaitu nilai pasaran segala keluaran dan perkhidmatan akhir dari sesebuah negara dalam setahun. Anggaran dolar KDNK yang dipaparkan di sini dihitung dari kadar tukaran pasaran atau rasmi kerajaan. 

Sesetengah ekonomi yang tidak dikira seperti negara (dunia, EU, dan kebergantungan jajahan) tersenarai kerana terdapat dalam sumber. Ekonomi-ekonomi berkenaan tidak diberi kedudukan dalam jadual-jadual berikut, tetapi tersenarai dalam susunan KDNK untuk tujuan perbandingan.

## Senarai
Senarai pertama merangkumi data yang diperoleh dari data yang tersedia oleh para anggota Tabung Kewangan Antarabangsa pada tahun 2011, dalam ukuran nilai jutaan dolar Amerika Syarikat semasa. Perangkaan ini tidak merangkumi negara-negara berikut (walau bagaimanapun tersenarai dalam senarai Bank Dunia atau CIA):  Somalia, Cuba, Korea Utara, Zimbabwe, Turkmenistan, beberapa negara kecil di Eropah (Andorra, Monaco, San Marino, Liechtenstein, Kota Vatikan) dan Pasifik (Palau, Kepulauan Marshall, Micronesia, Nauru, Tuvalu) atau jajahan kebergantungan (Greenland).

Senarai kedua memaparkan anggaran oleh Bank Dunia pada tahun 2009, dan senarai ketiga pula menyenaraikan anggaran yang tertera dalam CIA World Factbook pada tahun 2010.

### Catatan
: Zon euro pada tahun 2008 merangkumi 17 daripada 27 negara Kesatuan Eropah: Austria, Belanda, Belgium, Cyprus, Estonia, Finland, Ireland, Itali, Jerman, Luxembourg, Malta, Perancis, Portugal, Sepanyol, Slovakia,  Slovenia dan Yunani pada 1 Januari 2009. 
: Anggaran kakitangan IMF
: Perangkaan tidak termasuk Republik China (Taiwan) dan kawasan pentadbiran khas Hong Kong dan Macau. 
: Data merangkumi wilayah-wilayah seberang laut Perancis iaitu Guiana Perancis, Guadeloupe, Martinique, dan Réunion
: Tidak termasuk Kosovo
: Hiperinflasi dan nilai dolar Zimbabwe yang menjunam menyebabkan perangkaan KDNK nominal Zimbabwe menjadi amat tidak tepat.

: Data dari tanah besar Tanzania sahaja
: Tidak termasuk data dari Transnistria

## Rujukan

## Lihat juga
Bangunan Sultan Abu Bakar

**Bangunan Sultan Abu Bakar** adalah mercu tanda daerah Muar yang terawal dan masih kekal sehingga hari ini. Ia dibina berasaskan ciri-ciri struktur pembinaan kolonial Inggeris pada zaman kegemilangan daerah Muar sebagai bandar pentadbiran dan perdagangan yang terpenting bagi kedua-dua kerajaan British dan juga Sultan Johor di sebelah wilayah utara negeri Johor. Bangunan ini yang merupakan Pejabat Daerah Muar menyerupai struktur dan unsur bangunan Istana Besar di Johor Bahru yang terletak di sebelah selatan Johor.

Pada mulanya, bangunan Pejabat Daerah Muar yang pertama dibina pada tahun 1884. Bangunan ini dibina daripada kayu di bawah pengawasan Dato' Bentara Luar, Dato' Mohd Salleh bin Perang. Bangunan kayu ini kekal selama 31 tahun sehinggalah tahun 1915. Penasihat kerajaan British mengambil keputusan menggantikannya dengan bangunan baru dan menjadikannya sebagai Pejabat Daerah Muar. Pembinaan bangunan baru ini telah tergendala pada masa Perang Dunia Pertama sehinggalah tahun 1918 sebelum pembinaannya diteruskan. Bangunan baru ini yang dinamakan **Bangunan Sultan Abu Bakar** siap pada tahun 1929 untuk menempatkan pejabat-pejabat pentadbiran Daerah Muar. Ia menyerupai struktur dan unsur bangunan Istana Besar di Johor Bahru yang juga dibina oleh Sultan Abu Bakar Daeng Ibrahim pada 1866, terutamanya struktur tangga depannya yang indah.

Semasa zaman penjajahan Jepun dalam Perang Dunia Kedua, bangunan ini telah dikuasai oleh tentera Jepun. Walaupun fungsinya sebagai pusat pentadbiran Muar dikekalkan, namun sistem pentadbirannya bercorak sistem pentadbiran Jepun. Selepas perang tamat, bangunan ini dan pentadbiran Daerah Muar diambil alih semula oleh pemerintahan British dan semenjak kemerdekaan Malaysia, bangunan pejabat ini dimiliki dan ditadbirkan oleh Kerajaan Negeri Johor.

## Rujukan

## Pautan luar
* Asia Explorers :Bangunan Sultan Abu Bakar
Atap rumbia

**Atap rumbia** merupakan sejenis atap sesuatu binaan yang diperbuat daripada daun rumbia. Pada asasnya atap rumbia terdiri daripada "tulang" atau dikenali sebagai "bengkawan", yang diperbuat daripada buluh yang diraut ataupun kayu kecil yang dilipat daun rumbia bagi membentuk seperti sayap dan dijahit dengan menggunakan rotan ataupun kulit bemban untuk mengikatnya. Pada masa kini, kerana sukar untuk mendapatkan kulit pokok bemban tersebut, tali plastik atau nilon digunakan bagi menyemat atap.

Setiap atap rumbia biasanya mempunyai panjang kira-kira 1.5 meter hingga 1.8 meter dan daunnya perlu dilipat agar sama panjang untuk mencantikkan atap yang dihasilkan. Seorang pembuat atap yang mahir, mampu menghasilkan sebanyak 80 hingga 90 keping atap sehari kerana kerja membuatnya memerlukan pemerhatian yang rapi.

Atap rumbia yang dibuat menggunakan hanya selapis daun digelar atap kudi atau "kelarai", sementara atap yang diperbuat daripada dua lapis daun dikenali sebagai atap pakai atau "mata ketam". Atap mata ketam adalah lebih tebal dan tahan daripada atap kudi, tetapi harganya adalah lebih tinggi.

## Penggunaannya
Atap rumbia merupakan bahan atap yang paling meluas digunakan pada binaan tradisional di Malaysia pada masa dahulu. Atap ini cepat rosak dan perlu diganti setiap 10 - 15 tahun sekali. Bagaimanapun bagi kerosakan kecil, cuma kepingan atap yang rosak perlu diganti. Selain daun rumbia, daun nipah juga turut digunakan bagi menghasilkan atap nipah.

Pada era 50 - 70-an istilah atap nipah membawa erti orang miskin, yang dapat dilihat dalam buku berjudul Atap Genting Atap Rumbia. 

## Kelebihan
Atap rumbia memmiliki kelebihan kerana ia lebih sejuk kerana ia tidak menyimpan haba sebagaimana atap genting. Bagi atap rumbia gred satu yang menggunakan bilangan daun yang banyak dan rapat-rapai, ia mampu tahan lebih daripada sepuluh tahun berbanding atai nipah yang perlu ditukar setiap tiga hingga lima tahun sekali, bagi atap nipah yang tidak diproses. Bagaimanapun harganya yang rendah mengurangkan kos penggantiannya. Bagi atap daripada daun nipah yang direndam pula, ia mampu bertahan antara enam hingga lapan tahun. Atap daripada daun nipah yang direndam juga lebih mudah disusun kerana lebih lembut dan tidak mudah patah apabila dilipat.

## Lihat juga
* Atap bertam
* Atap nipah
* Atap genting

## Rujukan
Muzium Warisan Sejarah Kuala Lipis

**Muzium Warisan Sejarah Kuala Lipis** terletak di Bukit Bius, Kuala Lipis, Pahang. Asalnya bekas rumah kediaman Setia Usaha Kerajaan (SUK) Negeri Pahang.

Beberapa galeri disediakan seperti sejarah Daerah Lipis, sejarah bangunan, sejarah penjajahan British, sejarah Kesultanan Melayu Pahang, tokoh politik daerah, pejuang kemerdekaan daerah, makanan tradisional Lipis dan sejarah perlombongan emas daerah Lipis.

Rumah banglo dua tingkat ini dibina pada 1920-an. Tun Abdul Razak Hussein semasa menjadi SUK Pahang pernah mendiami rumah ini.

Yang Dipertua Majlis Daerah Lipis (MDL) Datuk Abu Jamal Nordin menyatakan kos pemuliharaan sejak 13 November 2007 hingga 12 Mei 2008 ialah RM 1 juta. RM 640,000 diperlukan untuk kerja-kerja akhir melengkapkan muzium. 14 bangunan lain di Kuala Lipis turut diwartakan sebnagai bangunan warisan.

## Rujukan

## Pautan luar
* Muzium Warisan Sejarah di Bukit Bius 'menjerat' pandangan pengunjung
Sukhoi Su-24

**Sukhoi Su-24** (nama pengenalan NATO: **Fencer**) adalah sebuah pesawat penyerang dan larangan udara yang dibangunkan oleh Kesatuan Soviet. Pesawat ini adalah dari jenis dua tempat duduk, enjin berkembar dan membawa sistem serangan dan pengendalian digital bersepadu pertama Soviet. Ia masih digunakan oleh pasukan tentera udara di negara-negara bekas Kesatuan Soviet dan sekutunya.

## Spesifikasi (Su-24MK)

## Lihat juga

## Rujukan

* Antonov,Vladimir & Gordon, Yefim & others. “OKB Sukhoi”. Leicester. Midland. 1996. ISBN 1 85780 0125

## Pautan luar

* SU-24 from Russian Military Analysis
* SU-24 from Airforce Technology
* SU-24 from Sukhoi 
* SU-24 from Muwen
Grisek

**Grisek** (kadangkala juga disilap eja sebagai "Gersik") ialah sebuah pekan dan mukim di Daerah Tangkak, Johor, Malaysia yang terletak di tebing Sungai Muar di seberang sungai bertentangan dengan Panchor, Pagoh. Di dalam mukim ini, terdapat juga sebuah pekan kecil yang dikenali sebagai Pekan Gersik yang terletak 5 km selepas Bukit Gambir sebelum Kundang Ulu. Pekan kecil ini mempunyai populasi sekitar 3,000 orang yang 60%nya adalah berbangsa Melayu  dan selainnya adalah berbangsa Cina dan India)

Sebelum siapnya jambatan pada tahun 1997 merentangi Sungai Muar, pekan ini hanya boleh dihubungi dengan perkhidmatan sampan (orang tempatan memanggilnya kotak) ke pekan Panchor, Pagoh, Bukit Pasir, dan seterusnya ke Muar.

Menurut buku kesusasteraan Sejarah Melayu, Sultan Melaka yang terakhir Sultan Mahmud Shah telah melarikan diri dan berundur ke Kampung Raja Pagoh setelah kejatuhan dan kekalahan Melaka akibat serangan Portugis. Pada suatu hari semasa baginda keluar memancing di Sungai Muar dengan pengikutnya, ketika baginda menghampiri tebing, baginda terdengar bunyi dua batang pokok bergeseran... “grisek! grisek!…”. Lalu baginda sultan menamakan tempat itu sebagai "Grisek".

Grisek telah wujud semenjak 150 tahun lampau. Di sini terdapat sebuah tokong Cina yang lama dan tua, di dalamnya terdapat sehelai kain rentang berusia lebih 120 tahun yang menjadi bukti rekod awal pekan ini. Bagaimanapun, tokong lama bersejarah itu telah 'dipulihkan' dengan satu bangunan konkrit yang baru.

Terdapat juga sebuah sekolah Cina di Grisek yang diasaskan pada 1917 oleh imigran Cina. Satu zon kawasan perindustrian seluas 300 ekar telah dibuka pada 1996 bagi industri perabut berasaskan kayu pokok getah.

Terdapat satu pepatah Melayu yang terkenal di kalangan penduduk tempatan yang berbunyi "Cantik Molek, Kahwin Grisek" yang bermaksud sekiranya seorang gadis yang cantik dan ayu, maka dia patut berkahwin dengan lelaki Grisek.

Ramai pelancong tempatan gemar mengunjungi Grisek untuk sukan aktiviti memancing kerana sungai di sini mempunyai banyak udang galah. Sementara sungai itu menjadi syurga pemancing udang galah, kawasan Grisek juga terkenal dalam penanaman cendawan yang banyak untuk eksport sehingga ke Jepun. Di samping aktiviti memancing, lawatan eco-pelancongan untuk melihat kunang-kunang di ulu sungai yang menarik boleh diaturkan oleh pengusaha-pengusaha bot.

## Rujukan

## Pautan luar
* Tangkak: Gersik Introduction
* Grisek di Wikimapia
Andries Cornelis Dirk de Graeff

**Jonkheer Andries Cornelis Dirk de Graeff** (Den Haag, 7 Ogos 1872–Den Haag, 24 April 1957) adalah Gabenor-Jeneral Hindia-Belanda yang ke-65. Beliau memerintah antara tahun 1927 – 1931.

## Lihat pula
* Daftar Penguasa Hindia-Belanda
One Israel

**One Israel** atau '1Israel' atau 'Satu Israel' (, *Yisrael Ahat*) adalah dibentuk oleh pemimpin Parti Buruh Israel Ehud Barak semasa Pilihan Raya Israel 1999 dengan tujuan untuk membuat Parti Buruh tampak lebih sederhana dan untuk mengurangkan reputasi imej sekular dan elitis di kalangan penyokong Mizrahi (Gesher dipimpin oleh ahli politik Mizrahi David Levy sementara Meimad ialah parti agama). Ia berasaskan tranformasi Tony Blair di Britain yang juga membentuk Parti Buruh Baru.

Perjanjian persefahaman itu meletakkan Gesher di belakang Ehud Barak dan Shimon Peres dan David Levy akan mendapat jawatan menteri. Meimad dijanjikan kedudukan menteri di parlimen Knesset.

Dalam pilihan raya itu, bancian menganggarkan parti buruh akan memenangi 33 kerusi. Malangnya, Satu Israel tidak muncul sebagai fraksi terbesar di Dewan Knesset kerana hanya memenangi 26 kerusi . Jumlah ini lebih rendah, sedangkan 34 kerusi dalam pilihan raya 1996. Dari 26 kerusi, Parti Buruh mendapat 22 kerusi, Parti Gesher 3 dan Meimad 1.  Untuk memenuhi perjanjian pra-pilihan raya, Levy dilantik sebagai Timbalan Perdana Menteri dan Menteri Luar Negeri . Meimad Michael Melchior dilantik Menteri Sosial dan Hal Diaspora Israel.

Barak, yang telah menewaskan Benjamin Netanyahu dalam pemilihan Perdana Menteri Israel, telah membentuk kerajaan campuran yang tidak stabil. Enam parti kecil iaitu Shas, Meretz, Yisrael BaAliyah, Parti Tengah, Parti Agama Kebangsaan dan Kesatuan Taurah Yahudi.

Ehud Barak menyertai Perjanjian Kem David dengan Yasser Arafat pada musim panas 2000 menyebabkan Gesher menarik diri daripada perikatan pada 7 Mac 2001. Pada 7 Mei perikatan bergabung dengan Paksi Haluan Baru. Pada 15 Mei tahun 2001 ia dinamakan Parti Buruh-Meimad.

Setelah parti runtuh, Barak disiasat atas tuduhan berhubung Satu Israel yang telah melanggar undang-undang dana parti dengan membenarkan wang asing di bawa masuk sebagai dana kempen . Eliezer Goldberg didenda 13 juta Shekel kerana melanggar undang-undang dana.

## Rujukan
Ehud Barak

**Teks tebal**
**Ehud Barak** (lahir pada 12 Februari 1942) adalah seorang ahli politik Israel, mantan Perdana Menteri Israel, dan saat ini menjadi Menteri Pertahanan Israel, Timbalan Perdana Menteri dan pemimpin Parti Buruh Israel .

Barak bermaksud 'petir' atau 'bersinar' dalam bahasa Ibrani.

Barak berkhidmat sebagai Perdana Menteri Israel 1999-2001. Selepas menang dalam pemilihan 2001, Ehud Barak memulakan kerjaya perniagaan. Pada 12 Jun 2007 dia memenangi pemilihan kepimpinan Parti Buruh. Beliau dilantik sebagai Menteri Pertahanan, menggantikan pemimpin parti Amir Peretz.

## Kerjaya tentera
Sebelum karier politiknya, beliau berkhidmat sebagai pegawai di Angkatan Pertahanan Israel. Kemudian diangkat menjadi ketua tertinggi Pasukan Pertahanan Israel (IDF). Semasa Perang Yom kippur, Ehud Barak  mengetuai rejimen kereta kebal menggempur  juga menyelamat pasukan payung terjun Batalion 890 diketuai Yitzhak Mordechai.

Sebagai komando elit Sayeret Matkal, Ehud Barak memimpin beberapa operasi terkenal. Antaranya Operasi Isotop untuk menyelamwatkan tawanan pesawat Penerbangan Sabena 572 di Lapangan Terbang Lod pada 1972.  Tahun 1973 terlibat dalam misi rahsia Operasi Pemuda Spring di Beirut di mana dia menyamar sebagai wanita dalam rancangan membunuh pemimpin PKO.

Dia juga perancang Operasi Entebbe 1976 untuk membebaskan tebusan pesawat Air France di Lapangan Terbang Entebbe, Uganda. Seterusnya terlibat dalam Operasi Bayonet sehingga terbongkarnya sel / markas Black September Palestin. Dia juga menjadi perancang pembunuhan pemimpin PLO Abu Jihad Palestin semasa Tunis Raid.

Sangat menggemparkan massa apabila namanya disebut oleh Virginia Giuffre sebagai orang yang merogol, menyeksanya ketika dia berumur hanya 18 tahun. "Dia berulang kali mencekik sehingga saya tidak sedar, dia ketawa ketika dia mencederakan saya, dan lebih lagi terangsang apabila saya memintanya untuk berhenti. Saya keluar daripada cabana dengan keadaan berlumuran darah dari mulut, vagina dan anus". Pengalaman yang dahsyat ini menyebabkan Cik Giuffre cuba keluar daripada cengkaman Eipstein.
## Rujukan
Pemilihan kepimpinan Persatuan Cina Malaysia 2010

**Pemilihan kepimpinan Persatuan Cina Malaysia 2010** diadakan pada hari Ahad, 28 Mac 2010 di Wisma MCA, Jalan Ampang, Kuala Lumpur. Seramai 2,378 perwakilan pusat mengundi bagi memilih seorang presiden dan timbalan presiden, empat naib presiden dan 25 ahli jawatankuasa pusat (CC). Jawatan Presiden dimenangi oleh Dr Chua Soi Lek manakala timbalannya dimenangi oleh Liow Tiong Lai.

## Keputusan pemilihan
### Presiden (1 orang)

### Timbalan Presiden (1 orang)

### Naib Presiden (4 orang)

### Ahli Jawatankuasa Pusat (25 orang)

## Lihat juga

* Krisis Kepimpinan MCA 2008-2010

## Rujukan
Sekolah Menengah Kebangsaan Air Tawar

**Sekolah Menengah Kebangsaan Air Tawar ** merupakan sebuah sekolah menengah di Kota Tinggi, Johor, Malaysia. Ia mula ditubuhkan pada tahun 1974 sebagai cawangan Sekolah Menengah Kebangsaan Tun Habab, Kota Tinggi yang bertempat di FELDA Air Tawar 1 dan ditadbirkan oleh seorang Penyelia. 

Pada tahun 1976, cawangan Sekolah Menengah Kebangsaan Tun Habab ditukar namanya kepada Sekolah Menengah Air Tawar dengan menggunakan lambang sekolah sendiri. Pada tahun ini sekolah ini mula ditadbir oleh seorang pengetua. Pada tahun ini juga pelajar-pelajar mula menduduki Peperiksaan Sijil Rendah Pelajaran buat pertama kalinya di sekolah ini. Pelajar yang lulus dan mampu telah dihantar ke Sekolah Menengah Laksamana dan Sekolah Menengah Tun Habab untuk melanjutkan pelajaran mereka di Tingkatan 4 dan 5.

Pada tahun 1978, Sekolah Menengah Rendah Air Tawar yang bertempat di FELDA Air Tawar 1 telah dipindahkan lokasinya ke FELDA Air Tawar 2 sehinggalah sekarang. Pada awalnya sekolah ini dibina di atas sebuah tapak seluas 13.5 ekar dan hanya mempunyai 2 buah bangunan, sebuah bengkel dan sebuah kantin. Pada tahun 1983, sekolah ini dikenali sebagai SM Air Tawar sahaja kerana telah mempunyai pelajar-pelajar Tingkatan 4. Kumpulan pelajar pertama yang menduduki Peperiksaan Sijil Pelajaran Malaysia pertama di sekolah ini adalah pada tahun 1984.

Sekolah ini dibuka dengan rasminya oleh Mahathir Mohamad, Perdana Menteri Malaysia Ke-4 pada 29 Jun 1985 bersamaan dengan 10 Syawal 1405 Hijrah. Pada tahun 2009, sekolah ini telah ditambah dua bangunan tiga tingkat untuk menampung jumlah pelajar yang semakin ramai. Tujuan seterusnya ialah untuk mengadakan satu sesi iaitu hanya sidang pagi sahaja. Sehingga 2006 seramai 10 orang pengetua dan 2 pemangku pengetua telah bertugas mentadbir sekolah ini iaitu:

*1. En. Abdullah Bin Hj. Nasir (1976)
*2. En. Ismail Bin Johari (1978)
*3. En. Samsi Bin Nasir (1982)
*4. En. Ahmad Bin Mohd Nor (Pemangku-1985)
*5. En. Zainal Bin Nong (1986)
*6. Tn. Hj. Yusuf Bin Ab. Rahman (1989)
*7. Tn. Hj. Ishak Bin Isnin (Pemangku-1991)
*8. Tn. Hj. Abd. Karim Bin Harun (1992)
*9. Tn. Hj. Wan Ismail Bin Wan Ahmad (1995)
*10. Tn. Hj. Marsono Bin Legino (1999)
*11. Tn. Hj. Abd. Kadir Bin Basiran (2004)
*12. En. Ramlan Bin Abdul Rawi (2006)
*13. En. Zakaria Bin Abd. Jalil (2013)
*14. Pn. Hjh. Suwarti Binti Agus (2017)

* 15. En. Farzeli Bin Che Mat Mustafa (2017)

* 16. En. Muliade bin Umat @ Bidin (2023)

* 17. Dr. Muhamad Khairul Anuar Bin Hussin (2025)

Kemudahan yang ditawarkan di Sekolah Menengah Kebangsaan Air Tawar adalah seperti berikut:-
* 8 buah Makmal Sains (termasuk Makmal Biologi, Makmal Fizik dan Makmal Kimia)
* 3 buah Makmal Komputer (MKYSI, MKICT, MKSTIC) 
* 3 Bengkel Kemahiran Hidup 
* Pusat Sumber Sekolah 
* Bengkel Reka Cipta 
* Bengkel MPV (Tanaman Makanan & Katering) 
* Bilik Kaunseling

## Alamat surat menyurat
:Sekolah Menengah Kebangsaan Air Tawar
:Felda Air Tawar 2,
:81920 Kota Tinggi,
:Johor Darul Takzim
:Malaysia

## Pautan luar
* Laman Utama Sekolah Menengah Kebangsaan Air Tawar.
Muzium Stedelijk

**Stedelijk Museum Amsterdam** (secara harfiah *Muzium Perbandaran Amsterdam*) adalah sebuah muzium untuk seni moden di Amsterdam di Belanda. Ia terletak di Dataran Muzium, berhampian dengan Rijksmuseum, Muzium Van Gogh dan Concertgebouw.

Kutipannya termasuk sebuah bilik dilukis oleh Karel Appel dan suatu kutipan besar seni lukisan oleh Kazimir Malevich, tetapi muzium ini juga merumahkan pameran baru-sementara seni moden,, reka bentuk dan fotografi. 

Tempat Museumplein ditutup untuk kerja renovasi - termasuk bangunan sebuah sayap baru - termasuk bangunan sebuah sayap baru digelar - 'the bathtub' -, dijadualkan berakhir pada Disember 2009. Muzium ini dianggap untuk dibuka semula diadakan pada bahagian kedua kurun 20011. Hingga Oktober 2008, Stedelijk telah ditempatkan diletakkan suatu projek, bengkel dan aktiviti-akvitivi lain di sepajangan aktiviti di sepanjang Amesterdam. Juga, sesetengah pameran duadakan di sayap baru Muzium Van Gogh.

## Pangerah
* Jan Eduard van Someren Brand (1895–1906)
* Cornelis Baard (1906–1936)
* David Roëll (1936–1945)
* Willem Sandberg (1945–1963)
* Edy de Wilde (1963–1985)
* Wim Beeren (1985–1993)
* Rudi Fuchs (1993–2003)
* Hans van Beers (ad interim) (2003–2005)
* Gijs van Tuyl (2005–2009)
* Ann Goldstein (Beginning January 2010)

## Rujukan

## Pautan luar

* Stedelijk Museum
* Stedelijk Museum Bureau Amsterdam
Senarai rancangan televisyen realiti di Malaysia

Di Malaysia banyak rancangan televisyen realiti yang diadaptasi ataupun dicipta sendiri.

## Rancangan realiti
### Cipta sendiri

### Program realiti dewasa
*Mentor - TV3
* Mentor Milenia - TV3
* Mentor Otai 
*Gangstarz - TV3
*Explorace - TV3
*Akademi al-Quran - TV9
*One in a Million - 8TV
*Showdown 2010 - 8TV
*Akademi Nasyid - TV9
* Malaysia's Most Beautiful
* MyTeam
* Nescafé Kick-Start - 8TV/TV3
* Mania! - Astro Ria 
* Vokal...Bukan Sekadar Rupa - TV3
* Vokal Mania - TV3
* MISI 12 - Astro Ria
* Gegar Vaganza - Astro Ria
* Gema Gegar Vaganza - Astro Oasis 
* Big Stage - Astro Ria
* Pop Krew - TV9
* AQIL ZAFRAN AND THE GANG

### Program realiti kanak-kanak / remaja
* Idola Kecil - TV9/TV3
* Ceria Popstar - Astro Ceria
* Ceria Megastar - Astro Ceria
* Ceria Megastar Ministar - Astro Ceria
* Ceria All Star - Astro Ceria
* Ceria i-Star - Astro Ceria
*Generasi Z - TV3

### Adaptasi
*Malaysian Idol - 8TV (dihentikan)
*Akademi Fantasia - Astro Ria (Tamat)
* Project Runway
* So You Think You Can Dance
* Soccastar Malaysia
* Jangan Lupa Lirik!

* Dua Dunia
* Please Give Me a Job!
* Project Superstar
* The Top Kid
* What Women Want
*Who Want To Be A Millionare Malaysia

## Rujukan
Gerisik

**Gerisik** merupakan nama tempat yang boleh merujuk kepada:-

# Gersik atau Kampung Sungai Gersik di Sungai Balang, Mukim, Muar, Johor, Malaysia.
# Grisek atau Mukim Gerisek di Ledang, Muar, Johor, Malaysia.
Hutan Lipur Templer

**Hutan Lipur Templer** atau *hutan simpan lipur Templer atau Hutan Rimba Templer* terletak di utara Kuala Lumpur di jalan lama Kuala Lumpur-Rawang, sekitminit memandu dari pusat bandar. Taman ini merupakan hutan yang kaya dengan flora dan fauna, dan merupakan antara kawasan perkelahan popular di kalangan warga kota dan pelancong dan terletak tidak berjauhan dengan Hutan lipur Kancing.

Hutan lipur Templer dinamakan sempena Sir Gerald Templer, pentadbir British, kaya dengan keindahan alam, terletak sekitar 21 kilometer di utara Kuala Lumpur. Hutan simpan seluas 1,214 hektar membentuk kawasan hijau bagi penduduk bandar, ia menarik para pencinta alam, jurugambar, dan beriadah.

Dengan persekitaran yang menghijau serta aliran sungai yang sejuk dari gunung menyegarkan kawasan itu bersama air terjun bertingkatnya, hutan lipur Templer dianggap sebagai pelarian kepada mereka yang mahukan suasana damai terutama pada hujung minggu. Lumut lembut menghampari lantai hutan dengan pokok pakis dan dikelilingi pokok matang yang membentuk lelangit hijau. Terdapat banyak haiwan liar seperti monyet, burung dan pelbagai spesies serangga boleh dijumpai. Hutan ini masih tebal dan orang mampu tersesat sekiranya tidak berhati-hati ketika merentasinya. 

Setiap hujung minggu, beratus-ratus pengunjung datang ke taman ini untuk menikmati suasananya yang redup dan kehijauan. Para pengunjung boleh merasailah kesegaran hutan ini dengan menyusuri jalan-jalan kecil di dalam hutan yang pasti menyeronokkan. Selain itu, mereka boleh menikmati bersama kejernihan air terjun dan mandi-manda bersama keluarga dan rakan-rakan. Pondok berkelah dan bilik salin pakaian turut disediakan. Laluan dan jambatan disediakan di mana perlu bagi menjamin keselamatan. Terdapat kedai makan, gerai makan dan tempak letak kereta yang mencukupi. Bagi mereka yang ingi tinggal bermalam, calet dan kemudahan berkhemah juga disediakan.

Kedamaian hutan dan persekitaran terasing menjadikannya tempat yang ideal bagi perkhemahan. Pada waktu malam, bunyi aliran air dengan bunyi katak sahut menyahut sementara dahan dan ranting tergantung menjati tempat haiwan berteggek.

Sungguhpun mudah dicapai, ia mempunyai kelemahan kerana terlalu hampir dengan bandar dan tempat kediaman. Pembangunan dan pembinaan bangunan dan jalan berhampiran dengan hutan lipur Templer menjadikan kebanyakan haiwan berpindah dan contohnya burung juga semakin sukar untuk dilihat.

## Rujukan
  

## Pautan luar
* Hutan Rimba Templer.
Tropenmuseum

**Tropenmuseum** () adalah sebuah muzium antropologi terletak di Amsterdam, Belanda, didirikan pada 1864.

Tropenmuseum, salah satu dari muzium terbesar di Amsterdam, memuatkan lapan pameran tetap dan suatu urutan berterusan pameran sementara, termasuk seni penglihatan moden dan tradisional dan karya fotografi.

Tropenmuseum dimiliki dan dijalankan oleh **Royal Tropical Institute**, sebuah yayasan yang menajakan kajian budaya tropika di seluruh dunia.

Muzium mempunyai 197,000 pelawat pada 2010.

## Rujukan


## Pautan luar

*
Buruk kuku

Penyakit **buruk kuku** atau **reput kaki** (*foot rot*) atau nama saintifiknya *interdigital necrobacillos* ialah sejenis penyakit radang kuku haiwan yang terjadi pada biri-biri, kambing dan lembu. Ia disebabkan oleh jangkitan nekrosis yang melibatkan kulit dan tisu-tisu haiwan ini di bahagian kuku.

Penyakit buruk kuku atau reput kaki ini kerap berlaku pada musim lembap atau musim hujan. Ini kerana pembiakan kuman adalah lebih cepat berlaku di musim lembap atau hujan.

## Etiologi/penyebab
Kerosakan kulit, bahagian kuku atau luka yang disebabkan oleh benda-benda tajam, selumbar kayu lantai kandang atau benda-benda yang boleh menyebabkan kecederaan pada bahagian celahan kuku ternakan. Ini akan menyebabkan pembiakan kuman anaerob (*[[Fusobacterium necrophorum]]*/*[[Bacteroides]] melaninogenicus*) di kawasan luka tersebut, dan juga boleh menyebabkan luka tersebut semakin teruk dan berulat sekiranya tidak dirawat dengan segera.

## Tanda jangkitan
* Nekrosis (sel mati) di bahagian kulit/celahan kuku yang mana mungkin melibatkan lebih dari satu kaki, terdapat cairan di kawasan nekrosis.
* Bengkak, merah dan sakit bila disentuh atau tersentuh dengan sesuatu.
* Tempang.
* Demam.
* Berat badan menurun.
* Pengeluaran susu menurun.
* Toksemia (keracunan darah akibat kehadiran toksin daripada bakteria).
* Rebah/kurang aktif (kelihatan kurang cergas serta tidak berjalan seperti ternakan yang sihat.

Cara melakukan diagnosis:
* Diagnosis boleh dilakukan dengan menyemak dari latar belakang kes/rawatan penyakit sebelumnya.
* Melalui pemeriksaan klinikal terhadap ternakan yang dikenal pasti berpenyakit.

## Langkah rawatan dan pencegahan
# Bersihkan kawasan terlibat dengan menggunakan antiseptik yang sesuai. Contohnya savlon, dettol, acriflavin dan sebagainya.
# Beri antibiotik/antibakteria secara sistematik. Contohnya sulphanimides, terramycin dan lain-lain.
# Berikan rawatan kepada kawasan luka dengan membersihkan dari sebarang kekotoran atau najis.
# Buangkan sisa nekrotis (sel mati) pada luka di bahagian kuku sehingga bersih dan sekiranya terdapat nanah keluarkan dengan berhati-hati supaya ternakan selesa dan tenang dengan rawatan yang diberikan.
# Cuci bahagian luka dengan bahan antiseptik bagi membunuh kuman.
# Letakkan/sapukan kawasan luka dengan larutan kuprum sulfat 5%, formalin 2% atau aerosol kaki (semburan).
# Balutkan kawasan terlibat dengan kain pembalut luka dengan kemas. Tukar balutan setiap hari serta teliti keberkesanan rawatan tersebut.

## Rujukan
* Cattle Diseases - Footrot
* W.G. Kvasnica, DVM, Ben Bruce, Ph.D., Ron Torell, MS. ''Foot Rot of Cattle'' .
Google China

**Google China** (, pinyin: ") ialah subsidiari Google, Inc., syarikat enjin gelintar terbesar di dunia. Google China berada di kedudukan ke-2 di Republik Rakyat China, selepas Baidu.

Sesetengah perkhidmatan Google di China ditapis (seperti Picasa), manakala yang lain (seperti Google News dan YouTube) disekat terus.

## Sejarah
Google China diasaskan pada 2005 dan sehingga 4 September 2009, diketuai oleh Kai-Fu Lee, bekas eksekutif Microsoft dan pengasas Microsoft Research Asia.

Sama dengan syarikat lain di China, carian Google ditapis mengikut kata kunci. Bagaimanapun pada 22 Mac 2010 (23 Mac waktu Hong Kong), Google mula melencongkan trafik google.cn ke google.com.hk, dengan itu memintas kawalan China dan membenarkan carian Cina Ringkas tanpa tapisan. Bagaimanapun, kewujudan dinding api China masih bermaksud keputusan gelintar yang didapati masih lagi bertapis.

Ini berikutan pengumuman Google pada 12 Januari 2010, di mana ia "tidak lagi mahu terus menapis" keputusan carian di Google.cn, menyebut kes rekahan akaun Gmail aktivis hak asasi manusia China. Syarikat itu mendapati penggodam merekah dua akaun Gmail tetapi cuma dapat mencapai maklumat 'from' dan 'to' dan kepala subjek e-mel akaun-akaun ini Siasatan Google terhadap serangan menunjukkan sekurang-kurangnya 34 lagi syarikat turut disasarkan. Antaranya ialah Adobe, Symantec, Yahoo, Northrop Grumman dan Dow Chemical. Dikatakan tujuan serangan ini ialah untuk mendapat maklumat mengenai sistem senjata, penentang politik, dan kod sumber aplikasi perisian. Tambahan lagi, "puluhan" akaun Gmail di China, Eropah dan Amerika Syarikat dicapai secara berkala oleh pihak ketiga, melalui memancing data atau perisian perosak pada komputer pengguna.

China menyatakan tindakan Google untuk menghentikan tapisan itu sebagai "sama sekali salah" dan melanggar janjinya semasa mula-mula memasuki China.

## Rujukan
Penanda aras

**Penanda aras** merupakan proses membandingkan proses sendiri dan metrik prestasi dengan yang terbaik dalam industri dan/atau perlaksanaan terbaik dalam industri lain. Dimensi yang biasanya diukur adalah kualiti, masa, dan kos. Peningkatan daripada apa yang dipelajari bererti melakukan sesuatu dengan lebih baik, lebih pantas.

Ia adalah satu proses yang sistematik dan berterusan atau istiqomah untuk mengenalpasti, mempelajari, mengubahsuai, dan melaksanakan amalan-amalan terbaik daripada organisasi yang sama atau organisai yang lain. Penanda aras boleh menggalakkan produk berkualiti dengan cara, pengurusan boleh meningkatkan kualiti dengan cara menganalisis dan kemudian meniru kaedah pemimpin yang lain di dalam pelbagai bidang.

Penanda aras membabitkan pengurusan mengenal pasti firma terbaik dalam industri mereka, atau sebarang industri yang memiliki proses yang sama, dan membandingkan keputusan dan proses dengan yang dikaji ("sasaran") dengan keputusan dan proses sendiri bagi mengetahui berapa baik prestasi sasaran dan lebih penting lagi, bagaimana mereka melakukannya.

## Rujukan
Joods Historisch Museum

**Joods Historisch Museum** (*Muzium Sejarah Yahudi*) adalah sebuah muzium di Amsterdam didedikasikan pada sejarah, budaya dan agama Yahudi di Belanda dan seluruh dunia. Ia adalah satu-satunya muzium di Belanda didedikasikan pada sejarah Yahudi. Suatu renovasi tujuh tahun muzium telah baru-baru ini ditamatkan (2007).

Muzium telah diperakuikan pada 1989 apabila ia menerima Majlis Hadiah Muzium Eropah, dianugerahkan untuk suatu gabungan penyampaian kutipan dan kemunculan luaran bangunan.

Joods Historisch Museum membuka pintunya pada Februari 24, 1932 dan pada mulanya dirumahkan di Waag (Rumah Timbang) di dataran Nieuwmarkt. Berikutnya pendudukan Nazi di Belanda sewaktu Perang Dunia II, muzium ini dipaksa tutup dan kebanyakan dari kutipannya telah hilang. Muzium ini membuka semula pintunya pada 1955. Pada 1987, ia dipindahkan ke sebuah lokasi baru, menduduki empat bekas saumaah di dataran Jonas Daniël Meijerplein, bersebelahan dengan Snoge (Saumaah Portugis).

Kutipan muzium termasuk sesetengah 11,000 barang seni, barang istiadat dan barang bersejarah, hanya lima peratus dari yang berada di paparan pada mana-mana satu kali. Ia mempunyai dua pameran tetap dan juga sringkali mengubah pameran sementara. Pameran di tingkat tanah berfokus pada tradisi dan kelaziman Yahudi. Penyampaian diilham oleh bekas bahagian dalam saumaah. Barang istiadat dari kutipan muzium ditunjukkan di lokasi di mana mereka pernah diletakkan di saumaah. Ini memberikan para pelawat suatu rasa persekitaraan di mana mereka mendapati diri mereka dan membolehkan mereka untuk merasakan atmosfera saumaah asal.

Galeri-galeri Great Synagogue mencirikan suatu penyampaian baru pada sejarah Yahudi Belanda dari 1600 hingga ke 1890. Tema utama adalah apa ertinya menjadi seorang Yahudi di Belanda pada zaman ini. Cerita-cerita tentang bagaimana orang Yahudi tiba di Belanda, pada takat di mana mereka dapat berintegrasi, pertukaran kebudayaan dengan teman senegeri bukan Yahudi dan pemeliharaan pengenalan mereka bergema hari ini dalam keadaan sezaman dan perdebatan.

## Lihat juga
*Sejarah Yahudi di Belanda

## Pautan luar

* Joods Historisch Museum
*Global Directory of Jewish Museums
Halina Mohamed Dahlan

**Halina Mohamed Dahlan** merupakan seorang pengarang buku komputer dan sistem maklumat.

Halina merupakan Pensyarah di Fakulti Sains Komputer dan Sistem Maklumat, Universiti Teknologi Malaysia. Beliau berkelulusan Ijazah Doktor Falsafah dari University of Manchester, United Kingdom. 

Beliau aktif dalam penyelidikan berkaitan teknik–teknik yang mampu meningkatkan ketepatan dalam sistem bantuan keputusan. Beliau juga terlibat dalam penulisan Buku Teknologi Sistem Maklumat (Penulisan Bersama McGraw–Hill, 2000).

## Pautan luar
* Kawalan & Pengauditan Sistem Maklumat.
EastEnders

***EastEnders*** adalah drama lipur lara televisyen British masyhur yang telah lama disiarkan. Siaran pertamanya di United Kingdom di BBC One pada 19 Februari 1985. Ia kini ditempatkan sebagai salah satu dari rancangan yang paling banyak ditonton di UK. Jalan cerita *EastEnders* mengikuti kehidupan rumah tangga dan profesional orang-orang yang tinggal dan bekerja di London Borough of Walford rekaan di East End London. Siri ini menumpukan pada penghuni-penghuni Dataran Albert, sebuah dataran rumah teres zaman Victoria, dan jalan-jalan berjiranan, iaitu Bridge Street, Turpin Road dan George Street, dan yang mana merangkumi sebuah pub, pasar jalan, kelab malam, pusat masyarakat, kedai kopi dan pelbagai kedai kecil, sebagai tambahan pada sebuah taman dan pembahagian kawasan. 

Siri ini terdahulunya ditayangkan sebagai dua episod setengah jam tiap minggu. Hari ini, empat episod disiarkan setiap minggu di BBC One (setiap episod diulangi di BBC Three pada jam 22:00) dan pada tayangan edisi omnibus pada petang Ahad. Ia adalah salah satu program dengan pemeringkatan tertinggi UK, sering muncul berhampiran atau di atas pemeringkatan mingguan BARB. Dalam lapan bulan pelancarannya, ia mencapai nombor satu dalam pemeringkatan, dan telah kekal, hampir secara tekal, di kalangan program TV berpemeringkatan tinggi di Britain sejak itu. Bahagian tontonan purata untuk sebuah episod adalah kini di antara 35% dan 45%. Dicipta oleh penerbit Julia Smith dan penyunting skrip Tony Holland, *EastEnders* telah kekal menjadi sebuah rancangan penting dari segi kejayaan BBC dan bahagian penonton, dan juga dalam sejarah drama televisyen British, bersemuka dengan banyak isu kontroversi dan pantang yang dahulunya tidak dilihat di televisyen aliran umum di UK.

*EastEnders* telah memenangi lima Anugerah BAFTA, dan telah memenangi Anugerah *[[Inside Soap]]* untuk 'Best Soap' untuk sepuluh tahun berturutan, dan juga sebelas National Television Awards untuk 'Most Popular Serial Drama' dan tujuh anugerah untuk 'Best Soap' di British Soap Awards. Ia juga telah dilantik masuk ke dalam Rose d'Or Hall of Fame. Ia juga telah memenangi enam TV Quick/TV Choice Awards untuk 'Best Soap', lima TRIC Awards untuk 'Soap of The Year' dan empat Royal Television Society Awards untuk 'Best Continuing Drama'.

## Rujukan

## Pautan luar

* 
* 
* 
* 
* walford.net archive of *EastEnders* updates
* ''EastEnders''  at Unreality TV
* The Walford Gazette
* PopMatters  *EastEnders* review
* ''EastEnders''  at the Encyclopedia of Television
* ''EastEnders'' at Digital Spy
* Walford Web *EastEnders* on the Internet
* Union Jack News Monthly EastEnders Recap
* Eastenders Gallery/Review
* http://eastenders.wikia.com/wiki/Main_Page a Wiki from wikia
American Hotel (Amsterdam)

**American Hotel** ialah sebuah hotel yang dibina pada 1900 di Amsterdam, Belanda.  Ia juga sebuah Rijksmonument dan menghadap Leidseplein.

## Pautan luar
*Eden Amsterdam American Hotel
Okura Hotels

adalah sebuah rantaian hotel terutamanya terletak di Jepun.  Hotel Okura yang terdahulunya dibuka di Tokyo pada 1962. Rantai seluruh dunia Okura Hotels & Resorts kini termasuk Okura Hotels di Amsterdam, Guam, dan Jepun, Shilla Hotels di Korea, dan Hotel Halekulani dan Waikiki Parc di Hawaii.

## Lokasi hotel
### Jepun

* Hotel Okura Tokyo
* Hotel Okura Sapporo
* Hotel Okura Tokyo Bay, Chiba
* Okura Akademia Park Hotel, Chiba
* Hotel East 21 Tokyo
* Forest Inn Showakan, Tokyo
* Hotel Okura Niigata
* Hotel Kajima no Mori, Karuizawa
* Okura Act City Hotel Hamamatsu
* Kyoto Hotel Okura
* Hotel Okura Kobe
* Hotel Okura Okayama
* Hotel Okura Fukuoka
* Hotel Europe, Nagasaki
* Okura Frontier Hotel Tsukuba, Ibaraki
* Okura Chiba Hotel
* Okura Frontier Hotel Ebina, Kanagawa

### Korea
* The Shilla Seoul
* The Shilla Jeju

### China
*Okura Garden Hotel Shanghai

### Belanda
* Hotel Okura Amsterdam

### Guam
* Guam Hotel Okura, THE TOWER

### Hawaii
* Hotel Halekulani, Honolulu
* Hotel Waikiki Parc, Honolulu

## Pautan luar

* Official website
Hotel de l'Europe (Amsterdam)

**Hotel de l'Europe** ialah sebuah hotel lima bintang terletak di sungai Amstel di pusat bandaraya Amsterdam, Belanda. Hotel de l'Europe terletak berhadapan dan menghadap Munt, di mana sungai Amstel mengalir ke dalam terusan Rokin. Hotel kurun ke-19 ini menjadi sebuah tugu rasmi (*[[rijksmonument]]*) pada 2001.

Bar di hotel ini, *Freddy's Bar* dinamakan bersempena Freddy Heineken.

## Sejarah
Sebuah menara di lokasi hari ini Hotel de l'Europe telah diruntuh pada 1633 dan lima tahun kemudian tempat penginapan ini, kemudian hotel, *Het Rondeel*, telah dibina. 

Bangunan ini telah digantikan pada 1895-1896, apabila Hotel de l'Europe yang mempunyai 50 bilik, direkabentuk oleh arkitek Willem Hamer jr., membuka pintunya.

Alfred Hitchcock menggunakan hotel ini sebelum Perang Dunia Kedua sebagai sebuah lokasi untuk *[[Foreign Correspondent (filem)|Foreign Correspondent]]* (1940).

## Pautan luar

* Hotel de l’Europe
Daerah Brokopondo

**Daerah Brokopondo** merupakan sebuah daerah yang terletak di Suriname yang memiliki luas wilayah 7,364 km&sup2; dan populasi 8,340 orang pada tahun (2005). Ibu kotanya ialah Brokopondo.

## Resort

Daerah Brokopondo di bagi menjadi 6 resort (*ressorten*):
* Brownsweg
* Centrum
* Klaaskreek
* Kwakoegron
* Marshallkreek
* Sarakreek
Daerah Commewijne

**Daerah Commewijne** merupakan sebuah daerah yang terletak di Suriname yang memiliki keluasan wilayah 2,353 km&sup2; dan populasi 25,200 orang pada tahun (2005). Ibu kotanya ialah Nieuw Amsterdam.

## Resorts

Daerah Commewijne di bagi menjadi 6 resorts (*ressorten*) yaitu:
# Alkmaar
# Bakkie
# Margaretha
# Meerzorg
# Nieuw Amsterdam
# Tamanredjo
Tamanredjo

**Tamanredjo** merupakan sebuah kota yang terletak di Suriname. Kota ini terletak di Daerah Commewijne. Di dekatnya terletak jalan raya yang menghubungkan Paramaribo dan Moengo/Albina. Tamanredjo memiliki SPBU terbesar untuk Moengo. Kota ini berpenduduk sekitar 5.500 jiwa.

Nama Tamanredjo berasal dari bahasa Jawa, dan dinamakan oleh para pendatang Jawa di sana pada tahun 1937.
Muhammad Ali Hashim

**Tan Sri (Dr.) Muhammad Ali Hashim** (19 April 1947 - 31 Oktober 2017) merupakan bekas Ketua Pegawai Eksekutif Johor Corporation.

Pada 24 Mac 2010 beliau menerima Ijazah Kehormat Doktor Falsafah (bagi bidang Keusahawanan) dari Universiti Utara Malaysia (UUM) sempena konvokesyen ke-23 UUM. Ia disampaikan oleh Sultan Kedah, Sultan Abdul Halim Mu'adzam Shah selaku Canselor UUM.

## Kerjaya

### Korporat
Beliau adalah bekas Ketua Pegawai Eksekutif Perbadanan Johor atau JCorp sejak 1982 hingga 2013.

### Persatuan
Beliau adalah Presiden, Dewan Perdagangan Islam Malaysia (2014-2017).

## Meninggal dunia
Beliau telah kembali ke Rahmatullah pada 31 Oktober 2017 pada usia 70 tahun di Hospital KPJ Damansara dan telah dikebumikan di Tanah Perkuburan Islam Bukit Kiara.

## Rujukan
Penternakan burung walit

**Penternakan burung walit** untuk mendapatkan sarangnya merupakan satu industri yang semakin penting. Dengan harga mencecah RM4,000 sekilogram, industri ini menjana pendapatan RM1.5 bilion setahun  di Malaysia. Sarang burung walit mendapat permintaan yang tinggi di China di mana sup sarang burung itu dilihat menjadi pengukur kepada status seseorang individu. Malaysia merupakan negara pengeluar sarang burung ketiga terbesar di dunia selepas Indonesia dan Thailand dengan purata lebih 12 tan sarang burung dihasilkan sebulan.

Penternakan burung Layang-layang Gua atau burung walit ini dapat dilakukan kerana burung ini mudah berhijrah ke kawasan-kawasan bandar mendiami bangunan-bangunan batu lama yang menyerupai gua batu tempat habitat asalnya. Oleh itu penternak burung akan membuat bangunan batu yang mempunyai ciri persamaan gua batu atau mengubahsuai bangunan lama menjadi kawasan sarang burung ini.

## Garis panduan
Dahulunya cuma membuat sarang di gua-gua, kini terdapat 50,000 premis burung walit di rumah-rumah kedai di kawasan bandar di seluruh negara, menimbulkan bantahan penduduk setempat berhubung masalah bau, bunyi dan penyakit. Burung Layang-layang Gua ini terbang dalam jumlah yang banyak dan najis burung mengotorkan kereta, halaman rumah, kain di penyidai dan sebagainya.

Berikutan itu Jabatan Perkhidmatan Veterinar (JPV) selaku agensi peneraju bagi pembangunan industri burung walit akan mengeluarkan garis panduan membabitkan aspek perlesenan, persampelan, pengeluaran dan pengeksportan sarang burung.

Garis Panduan Industri Burung Walit (1GP) ini melibatkan 4 kementerian iaitu Kementerian Perumahan dan Kerajaan Tempatan, Kementerian Sumber Asli dan Alam Sekitar dan Kementerian Kesihatan.

Setakat ini undang-undang sedia ada di Sarawak melarang premis burung dibina di kawasan bandar. Pulau Pinang dan Melaka melarang pembinaan rumah burung di kawasan warisan Pulau Pinang.

## Rujukan
Serangga Perosak Buah-buahan Tropika Malaysia

Buku **Serangga Perosak Buah-buahan Tropika Malaysia** ditulis oleh Ithnin Badri, Mohd. Shamsudin Osman, Mohamed Mohd. Salleh dan diterbitkan pada tahun 2009 pada harga RM70.00. Ia diterbitkan oleh Penerbitan MARDI dengan nombor ISBN 978-967-936-519-1, cetakan setebal 260. Buku ini dicetak dalam bahasa Melayu.

## Ringkasan

Buku **Serangga Perosak Buah-buahan Tropika Malaysia** ini merupakan buku rujukan yang amat berguna bagi mengenal pasti serangga perosak dan cara menanganinya.

Buku Serangga Perosak Buah-buahan Tropika Malaysia ini mengandungi maklumat lengkap mengenai 80 spesies serangga perosak dan bukan serangga yang dikenal pasti menyerang lebih dari 20 jenis buah-buahan tropika di Malaysia. 

Selain itu ia turut memuatkan 700 keping gambar bagi membantu mengenal pasti serangga perosak agar langkah pencegahan yang tepat dapat diambil bagi menghapuskannya.

## Pautan luar
* Perpustakaan Negara Malaysia
* MARDI - Serangga Perosak Buah-buahan Tropika Malaysia.
Penternakan Boer untuk Usahawan

Buku **Penternakan Boer untuk Usahawan** ditulis oleh Wan Zahari Mohamed, Mohd. Najib Mohd. Amin, dan Azizi Ahmad Azmin dan diterbitkan pada tahun 2009 pada harga RM14. Ia diterbitkan oleh Penerbitan MARDI dengan nombor ISBN 978-967-936-532-0, cetakan setebal 56. Buku ini dicetak dalam Bahasa Melayu.

## Ringkasan

Buku *Penternakan Boer untuk Usahawan* ini diterbitkan sebagai panduan kepada penternak, penuntut, usahawan, dan sesiapa sahaja yang berminat untuk mengetahui selok-belok pemeliharaan kambing Boer.

Buku Penternakan Boer untuk Usahawan ini turut membincangkan mengenai sistem pemeliharaan dan perumahan, pengurusan, pemakanan, penyakit-penyakit kambing, bahan industri kambing Boer serta ekonomi pengeluaran dan pemasaran.

## Kandungan
Antara Isi Kandungan dan Tajuk yang Dibincangkan:

# Industri Penternakan Ruminan di Malaysia Masa Kini
# Ciri-ciri Kambing Boer
# Baka dan Pembiakbakaan
# Fisiologi dan Teknik Pembiakan
# Sistem Pembiakan Kambing Jantan
# Pengurusan dan Sistem Pemeliharaan
# Makanan Dan Pemakanan
# Rumput dan Kekacang Pastura Untuk Makanan Kambing
# Perumahan Kambing
# Pengurusan Kesihatan
# Penyakit-penyakit Metabolik/Penyakit Pemakanan
# Penyembelihan dan Pengendalian Daging Kambing Boer
# Daging Kambing dan Kesihatan
# Pemprosesan Bahan Kumuhan Kambing Sebagai Baja Organik
# Analisis Pelaburan Projek Pengeluaran Kambing Boer

## Pautan luar
* MARDI - Penternakan Boer untuk Usahawan
Panduan Penternakan Ayam Pedaging (Edisi Kedua)

Buku **Panduan Penternakan Ayam Pedaging (Edisi Kedua)** ditulis oleh Abd. Khalid Md Saad, dan Zainab Otheman dan diterbitkan pada tahun 2009 pada harga RM15. Ia diterbitkan oleh Penerbitan MARDI dengan nombor ISBN 978-967-936-523-8, cetakan setebal 101. Buku ini dicetak dalam Bahasa Melayu.

## Ringkasan

Buku **Panduan Penternakan Ayam Pedaging (Edisi Kedua)** ini diterbitkan sebagai susulan kepada edisi pertama. Ia bertujuan sebagai panduan kepada penternak, penuntut, usahawan, dan sesiapa sahaja yang berminat untuk mengetahui selok-belok pemeliharaan ayam pedaging.

Buku Panduan Penternakan Ayam Pedaging ini turut membincangkan mengenai sistem pemeliharaan dan perumahan, pengurusan, pemakanan, penyakit-penyakit ayam, bahan industri ayam pedaging serta ekonomi pengeluaran dan pemasaran.

## Pautan luar
* MARDI - Panduan Penternakan Ayam Pedaging (Edisi Kedua)
Manual Teknologi Penanaman Padi Lestari

Buku **Manual Teknologi Penanaman Padi Lestari** ditulis oleh  dan diterbitkan pada tahun 2009 pada harga RM20. Ia diterbitkan oleh Penerbitan MARDI dengan nombor ISBN 978-967-936-536-8, cetakan setebal 54. Buku ini dicetak dalam bahasa Melayu.

## Ringkasan

Buku Manual Teknologi Penanaman Padi Lestari ini bertujuan sebagai panduan kepada petani, penuntut, usahawan, dan sesiapa sahaja yang berminat untuk mengetahui selok-belok penanaman padi.

Buku Manual Teknologi Penanaman Padi Lestari ini turut membincangkan mengenai panduan lengkap dan wajar mengenai penggunaan teknologi penanaman padi bagi meningkatkan hasil ke tahap yang tinggi dan berdaya maju.

Buku ini turut membincangkan mengenai teknologi yang telah diuji di lapangan dan terbukti mampi meningkat pengeluaran hasil padi.

## Pautan luar
* Manual Teknologi Penanaman Padi Lestari.
Tumbuhan Ubatan Popular Malaysia

Buku **Tumbuhan Ubatan Popular Malaysia** ditulis oleh Musa Yaacob, Azimah Abd. Kadri, Zaharah Hasan dan diterbitkan pada tahun 2009 pada harga RM45.00. Ia diterbitkan oleh Penerbitan MARDI dengan nombor ISBN 978-967-936-531-3, cetakan setebal 212. Buku ini dicetak dalam bahasa Melayu.

## Ringkasan

Buku Tumbuhan Ubatan Popular Malaysia merupakan sebuah buku lengkap yang mengandungi maklumat mengenai tumbuhan ubatan yang popular di Malaysia. 

Ia memuatkan maklumat terperinci mengenai sifat morfologi tumbuhan ubatan Malaysia. Sebanyak 171 spesies tumbuhan ubatan dibincangkan bersama gambar bewarna yang menarik.

Terdapat maklumat mengenai nama biasa, nama saintifik, dan gambar bewarna yang lengkap bagi memudahkan pengecaman pokok.

Selain itu maklumat asas mengenai keperluan pertumbuhan, habitat asli, dan kaedah pembiakan bahan tanaman yang ada mampu membantu mereka yang berminat untuk menanam tumbuhan ini di sekeliling rumah mereka.

## Pautan luar
* MARDI - Tumbuhan Ubatan Popular Malaysia
Manual Teknologi Penanaman Kelapa

Buku **Manual Teknologi Penanaman Kelapa** ditulis oleh Abdullah Othman, Agmad Ngalim, A. Sivaprasagam, Hairuddin Mohd. Amir dan diterbitkan pada tahun 2009 pada harga RM12. Ia diterbitkan oleh Penerbitan MARDI dengan nombor ISBN 978-967-936-537-5, cetakan setebal 31. Buku ini dicetak dalam bahasa Melayu.

## Ringkasan

Buku *Manual Teknologi Penanaman Kelapa* ini merupakan buku panduan yang membincangkan mengenai kaedah dan cara menanam pokok Kelapa. 

Ia memberikan kefahaman ringkas mengenai penanaman kelapa dengan membincangkan pelbagai jenis dan sifat kelapa yang pelbagai. Ia turut membincangkan keperluan pokok, kaedah penanaman, dan penjagaan pokok kelapa.

Buku Manual Teknologi Penanaman Kelapa ini turut dilengkapi dengan gambar bewarna dan maklumat yang padat dan tepat bagi mereka yang membabitkan diri dalam bidang penanaman kelapa ini.

## Pautan luar
* MARDI - Manual Teknologi Penanaman kelapa.
Rezeki yang Haram menurut Pandangan Islam

Buku **Rezeki yang Haram menurut Pandangan Islam** ditulis dan diterbitkan sebelum tahun 2010 pada harga RM3. Ia diterbitkan oleh terbitan Darul Nu'man dalam Bahasa Melayu.

## Ringkasan
Buku Rezeki yang Haram menurut Pandangan Islam ini merupakan buku kategori Motivasi & Bimbingan.

## Pautan luar
*  Terbitan Darulnuman.
* http://www.docstoc.com/docs/23849899/Senarai-buku-buku-terbitan-Darul-Numan-_Kategori_

## Pautan luar
*